Ahi ahi chissu sirénziu!

Una pidrissa i lu pàtiu,
e tant’ammènt’i lu córi.
Ahi ahi chissu sirénziu
cantu isthaséra mi dóri!

V’è la mènta tutt’in giru,
tanta salvia ancóra v’è:
sèmpr’affaccu, sèmpr’impari,
cantu ti vuriani bè!

Lu rumasinu in fïòri
è cu l’ócci biaitti,
èddu puru già gudìa
a vidétti, a intinditti.

Si cantabi, i l’aribari
canta duzzura chi v’éra!
Sòri prufumi disìzi:
éra sèmpri primabera.

E li macci abà sò tristhi
i lu megliu fïurì.
Èddi puru già lu sani
chi nò tòrri più, Rusì.

Una pidrissa i lu pàtiu,
e tanti ammènti i lu córi.
Ahi ahi, chissu sirénziu
cantu isthaséra mi dóri!